Δημήτρης Ραπτόπουλος

Βιογραφία
Καριέρα
Ο Ραπτόπουλος ξεκίνησε την αγωνιστική του καριέρα στις ακαδημίες της ΜΕΝΤ, πριν μεταπηδήσει στον ΠΑΟΚ το καλοκαίρι του 1958. Αγωνιζόταν ως αμυντικός και στον "δικέφαλο" παρέμεινε ως το 1965, με καλύτερη θέση της ομάδας της τέταρτη που κατέκτησε τη σεζόν 1962-63.Greece - Final Tables 1959-1999 - RSSSF

Μεταπήδησε στον Απόλλωνα Καλαμαριάς το καλοκαίρι του 1965, όπου αγωνίστηκε για δύο χρόνια στη δεύτερη κατηγορία του ελληνικού πρωταθλήματος, κατακτώντας την δεύτερη θέση του τρίτου ομίλου της κατηγορίας και τις δύο χρονιές.ΤΑΚΗΣ ΡΑΠΤΟΠΟΥΛΟΣ: Ο «Μάγκας» δυο κόσμων - Metrosport

Το 1967 συμφώνησε με την ομάδα του Αρη, του οποίου τη φανέλα φόρεσε 133 φορές και πέτυχε 8 τέρματα. Καθιερώθηκε κατευθείαν ως βασικό στέλεχος της ομάδας και στην πρώτη του χρονιά ο Άρης κατέκτησε την τέταρτη θέση, προσφέροντας και στο εκτελεστικό κομμάτι στους αγώνες με τον Πανσερραϊκό, το Αιγάλεω, τον Ολυμπιακό Λευκωσίας και τον Βύζαντα Μεγάρων, όπου σκόραρε συνολικά πέντε γκολ.Εφημερίδα Μακεδονία, 10/10/1967, Σελίδα: 5Εφημερίδα Μακεδονία, 28/11/1967, Σελίδα: 10Εφημερίδα Μακεδονία, 5/12/1967, Σελίδα: 9Εφημερίδα Μακεδονία, 6/3/1968, Σελίδα: 4Εφημερίδα Μακεδονία, 2/4/1968, Σελίδα: 4

Το 1968-69, ο Άρης θα γίνει η πρώτη ομάδα εκτός Π.Ο.Κ. που θα μπει στην πρώτη τριάδα του ελληνικού πρωταθλήματος από καταβολής της Α' Εθνικής κατηγορίας, με τον Ραπτόπουλο να αγωνίζεται σε 32 αγώνες και να πετυχαίνει ένα γκολ.Greece 1968/69 - RSSSF

Η επόμενη χρονιά θα αποτελέσει ορόσημο στην καριέρα του Ραπτόπουλου, αφού υπήρξε ογκόλιθος στην αμυντική λειτουργία της ομάδας του, βοηθώντας την να κατακτήσει τον τίτλο του κυπελλούχου Ελλάδος. Εκείνη τη σεζόν αγωνίστηκε συνολικά σε σαράντα παιχνίδια και πέτυχε με πέναλτι το γκολ με το οποίο οι "κίτρινοι" σφράγισαν την πρόκριση τους απέναντι στον Παναθηναϊκό, στις 27 Απριλίου 1970.Εφημερίδα Μακεδονία, 29/4/1970, Σελίδα: 4 Ακολούθησαν οι νίκες απέναντι στην Καλλιθέα και τον Ολυμπιακό,Τάκης Ραπτόπουλος(1967-1971), ο Τουμπιώτης που μπολιάστηκε με τον Άρη - Οι Άσσοι του ΑΡΕΩΣ πριν επικρατήσουν στον τελικό επί του ΠΑΟΚ με 1-0.ΑΡΗΣ ΚΥΠΕΛΛΟΥΧΟΣ ΕΛΛΑΔΑΣ 1970: Η καλύτερη ομάδα όλων των εποχών - Metrosport

Το 1970-71 ήταν η τελευταία σεζόν του Ραπτόπουλου με τον Άρη, όπου αγωνίστηκε σε 20 αγώνες, πετυχαίνοντας ένα γκολ.Greece 1970/71 - RSSSF Συνέχισε στον Π.Ο. Μουδανιών, όπου και ολοκλήρωσε την καριέρα του, αγωνιζόμενος στη δεύτερη εθνική κατηγορία.

Διετέλεσε βοηθός προπονητή στον Άρη, δίπλα στον Απόστολ Τσατσέφσκι http://www.apodytiriakias.gr/athlitika/2013/06/19/den-itan-spoudaios,-itan-egkefalikos.aspx , τη χρονιά 1978-79. Μάλιστα στον αγώνα της 3η αγωνιστικής (24/09/1978), εκτός έδρας με τον ΟΦΗ (τελικό σκορ 1-1), κοουτσάρισε την ομάδα καθώς ο Τσατσέφκι απουσίαζε για προσωπικούς λόγους από την Ελλάδα.

Θάνατος
Απεβίωσε σε ηλικία 75 ετών μαχόμενος με τον καρκίνο. Η κηδεία του έγινε στον ιερό ναό του Αγίου Θεράποντος στην Τούμπα. Ήταν πατέρας του  δημοσιογράφου και παρουσιαστή στο Metropolis, Κωστή Ραπτόπουλου.18 Ιουνίου, μια θλιβερή ημερομηνία για τον Άρη - www.aris.re

Στατιστικά με τον Άρη
ΔιοργάνωσηΑγώνεςΓκολ Α' Εθνική  114  7 Κύπελλο Ελλάδας  12  1 Ευρωπαϊκοί αγώνες  7  0 Σύνολο  133  8
</div>

Παραπομπές

Πηγές

 Βασίλης [άγνωστο επίθετο], Την καρδιά αν ρωτήσεις ποτέ...Αυτοί που μας έφτασαν ως τα εκατό, αυτοέκδοση, 2014. ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές ΠΑΟΚ
Κατηγορία:Προπονητές ποδοσφαίρου Άρη Θεσσαλονίκης